Ruihhlo do puala Video/Reels Competition puan leh  Ruihhlo Do Monitoring Apps tlangzarh a ni,"1267/2024-2025 Aizawl the 23rd July, 2024: Working Committee on Ruihhlo Do, 2023 in ruahmanna a lo siam tawh angin Video/Reels Competition on Drug Prevention result puan leh lawmman sem leh Monitoring Apps epi.info for Ruihhlo Do tlangzarhna hun chu vawiin khan SAD Conference Hall, MINECO ah  neih a ni. He hunah hian Pi Lalzarmawii, IAS, Commissioner & Secretary, Social Welfare, Tribal Affairs, Women & Child Development Department chu khuallian niin Pi Zonunthari, Jt. Secretary in a kaihruai a ni. Kum kalta ah khan Working Committee on Ruihhlo Do hnuaiah hian Sub-committee on Social Media chu din niin anni hmalakna hian school zirlaite (Class 9 – Class 12) zingah leh College zirlaite zingah ruihhlo laka invenna atan Video/Clips Competition chu buatsaih a ni a. Hemi category pahnih atang hian clip 22 a lut a ni. Heng category pahnih Atanga lawmman danwgtute chu a hnuaiah hian tarlan a ni : Category I (High School & Higher Secondary School) 1st Position : R. Lallawmsanga 2nd Position : Lalruathlui 3rd Position : KC Lalhruaitluanga & Lalremruata Khiangte Consolation Prize : Remruatfela Antoshri Nath Category II (College & University) 1st Position : Lalngaihsaki Hauhulh 2nd Position : Louise Lallianchhungi 3rd Position : C. Lalruatkima Consolation Prize: Lalṭhamawia Lalneihkimi Job Lalremdika Josephine C. Lalthlangdiki Kum kalta khan District tinah leh, sorkar department hrang hrangah leh YMA, Tlawmngai Pawl (NGO) hrang hrangah Ruihhlo Dona atan sum pek an ni a, sum dawngtute pawhin theihtawpin hma an la mek zel a. Ruihhlo Dona atana heng hmalaknate hi awlsam taka inhriatpawh zung zung a nih theih nan Monitoring Apps “epi.info for Ruihhlo Do” chu buatsaih a ni a. He Apps hi tangkai taka hman a nih theih nan khuallian Pi Lalzarmawii, IAS, Commissioner & Secretary, Social Welfare, Tribal Affairs, Women & Child Development Department chuan a tlangzarh bawk a ni. Attachment Loading attachment...",Dated: 23 rd Jul 24 2:31 PM,https://dipr.mizoram.gov.in/post/ruihhlo-do-puala-videoreels-competition-puan-leh-ruihhlo-do-monitoring-apps-tlangzarh-a-ni